Kg wucopo; kum podi ebi kadho: man ka wutinge,, 
5 wuketh tegowu ceke woko, man kud wuol; ki 

Rwoth, Rwoth mwa, nyingi ber nenedi i ng' om. A | 
m'iketho dwong’ peri malu i wi polo. Zaburi 8:1... 


“Iromo, Rwoth, ni nwangu dwong man woro man 
tego: kum icwio piny ceke, man pi bera peri diya, 
man gicwio. Lembanyutha 4:11 : Sos 


zu R mumiyo Rwoth deyo, wutinge malu kita ma 


ya mpo cidho-bor ungo- Ecclesiasticus 43:30 


Rwoth ubedo tego para man wer para, man edoko larowa: en 
e Mungu para, man abiyiko ire kabedo; Mungu pa wora, man 
abidwoke malu. Ai 15:2 


Rwoth, in i Mungu para; Abitingi malu, abipake nyingi; kum 
itimo gin ma wang'u ijo; lembang'ola peri ma con gi yioyic 
man lemandha. Isaya 25:1 


Rwoth uwacu kumae, Ng'atu ma rieko kud ungwere i ryeko 
pare, kadi ngati ma tek kud ungolre i tego pare, jalonyo kud 
ungolre i lonyo pare: Ento ng'atu ma ungwere kud i kum 
maeni, nia engeyo man engeyo an, nia an a Rwoth ma timo 
berocwiny, pokolembe, man bedopwe, i ng'om: kum i lembe 
maeni anyonga, ewacu Rwoth. Yeremia 9:23-24 


Man i thum pa ceng, an Nebukadnezar atingo wanga malu i 
polo, man ngec para udwogo i banga, man afoyo ngati ma 
malu, man amiyo foyofoc ni ngati ma kwo rondo ku rondo, ma 
ker pare ubedo ker pare ma rondo ku rondo, man pare ker 
utiye kud i rundi ku rundi: Man dhanu ceke ma bedo i ng'om 
jukwanu gi ni piny ma rwinyo: man etimo nimakere ku pare 
mitu i dul mony mi polo, man ikind ju m'ubedo i ng'om: man 
ngati moko mbe ma copo juku cinge, kadi ewacu ire kumae, 
Itimo ang'o? Ento an Nebukadnezar, apake man aworo man 
amiyo deyo ni Rwoth mi polo, ma tic pare ceke utiye 
lemandha, man yore pare utiye bedopwe: man ecopo dwoko 
piny ju ma wotho ku kwiny. Daniel 4:34-37 


Kum kumeno Mungu dode malu dit, man emio ire nying ma 
sagu nying ceke: kara i nying Yesu cong ceke urum, mi gin ma 
ni i polo, ku mi gin ma wi ng'om, ku mi gin ma the ng'om; 
Man nia leb ceke utuc nia Yesu Kristu en e Rwoth, ni dwong’ 
pa Mungu ma Wego. Jufilipi 2:9-11 


Thek ceke mi ng'om bipoi man gibilokre i bang' Rwoth: 
man thek ceke mi thek biworo i nyimi. Kum ker en e pa 
Rwoth: man en e jabim i kind thek. Zaburi 22:27-28 


Mi ni Rwoth, wun ju ma tek, mi ni Rwoth dwong man tego. 
Mi ni Rwoth dwong pa nyinge; woro Rwoth i leng pa leng. 
Zaburi 29:1-2 


Kara dwong para uwer iri, man kud ebed moth. Rwoth 
Mungu para, abifoyi rondo ku rondo. Zaburi 30:12 


Abipaku Rwoth kare ku kare: pak pare bibedo i dhoga kare 
ku kare. Tipo para bi foyo i Rwoth: ju ma mwol bi winjo, 
man gi bedo kud anyonga. Wudwog Rwoth karacelu, man 
wek watingo nyinge karacelo. Ayenyo Rwoth, man ewinja, 
man elara kud i Iworo para zo. Zaburi 34:1-4 


Wubed ku mutoro ni Mungu, wu ngom zo: Wuwer dwong 
pa nyinge: Wubed ku dwong pa nyinge. Wuwac ni Mungu 
kumae, Ibedo rac nenedi i tic peri! ku dit pa tego peri 
judegi peri gibidwokogi piny iri. Ng'om zoo biwori, man 
gibiwer iri; gibiwero wer ni nyingi. Selah. Zaburi 66:1-4 


Wer ni Mungu, wer wer ni nyinge: wupako ngati ma bedo 
iwi polo ku nyinge Jah, man wubed kud anyonga i wange. 
Wego pa nyithindho ma wegi tho, man japoklembe pa mon 
ma coggi tho, en e Mungu i ot pare maleng. Zaburi 68:4-5 


Abiro paku nying Mungu ku wer, man abidwoke dit ku foc. 
Zaburi 69:30 


Thek ceke ma icwio gibibino man gibirwo i nyimi, Rwoth; man 
gibiyungo nyingi. Kum in i dit, man itimo tic mi musana: ini 
Mungu kendi. Zaburi 86:9-10 


Obin, wek wawor man wabed piny: wek wabed piny i wang 
Rwoth jacwic mwa. Zaburi 95:6 


Mi ni Rwoth, wun juruot pa dhanu, mi ni Rwoth dwong man 
tego. Mi ni Rwoth dwong pa nyinge: wukel mic, man wubin i ot 
pare. O woro Rwoth i leng pa leng: Iworo i wange, ngom zoo. 
Zaburi 96:7-9 


Wuting' Rwoth Mungu mwa, man wuwor i kom kom mi tyende; 
kum en e maleng. Zaburi 99:5 


In i Mungu para, man abipake: in i Mungu para, abitingi malu. 
Wumi foc ni Rwoth; kum en e ber: kum kisa pare bedo rondo ku 
rondo. Zaburi 118:28-29 


Abiro rwo i hekalu peri maleng, man abipako nyingi pi bero peri 
man pi lemandha peri: kum itingo lembe peri ma sagu nyingi 
ceke. Zaburi 138:2 


Abipaki, Mungu para, O rwoth; man abipaku nyingi rondo ku 
rondo. Kubang’ ceng’ abimio iri mugisa; man abipako nyingi 
rondo ku rondo. Rwoth dit, man jubipake lee; man dit pare 
ungeyere ngo. Zaburi 145:1-3 


Wupak Rwoth. Pak Rwoth, in cwinya. Kinde ma akwo, abipaku 
Rwoth: abiwero wer ni Mungu para podi atiye kwo. 
Zaburi 146:1-2 


Wek piny ceke ma utiye ku yweyo paku Rwoth. Wupak Rwoth. 
Zaburi 150:6 


